
CAD IS COSAINT SONRAÍ ANN? 


Baineann an dlí maidir le cosaint sonraí le ceart bunúsach gach duine 
chun a sonraí pearsanta a chosaint. Nuair a thugann tú do shonraí 
pearsanta d'eagraíocht, tá sé de dhualgas orthu cloí le rialacha áirithe lena 
gcuirtear teorainn ar cad is féidir leo a dhéanamh le do shonraí pearsanta. 
Le chéile, mar aon leis na cearta atá ag duine maidir lena sonraí pearsanta 
a chosaint, tugtar cosaint sonraí ar na rialacha sin. Tugtar “rialaitheoirí 
sonraí” sa dlí maidir le cosaint sonraí ar eagraíochtaí a chinneadh faoin 
bhfáth a úsáidtear do shonraí pearsanta agus an dóigh a n-úsáidtear iad, 
agus tugtar “ábhair shonraí” ar dhaoine a thugann a sonraí pearsanta 
d'eagraíochtaí. 


CAD IS SONRAÍ PEARSANTA ANN? 


Faisnéis ar bith is ea iad sonraí pearsanta a bhaineann leatsa go 
pearsanta nó lena bhféadfaí tú a aithint. | bhfocail eile, is píosa ar bith 
faisnéise iad a chuidíonn le duine eolas a fháil faoi cé thú féin, amhail 
d'ainm iomlán, do dháta breithe, do sheoladh ríomhphoist, d'uimhir fóin, 
nó do sheoladh, mar shampla. 


CAD IS BRÍ LE “PRÓISEÁIL”? 


Sa dlí maidir le cosaint sonraí leagtar amach rialacha a bhaineann 

le próiseáil sonraí pearsanta ag eagraíochtaí. Ciallaíonn próiseáil, go 
bunúsach, sonraí pearsanta a úsáid agus aon rud a dhéanamh leo, ó 
iad a bhailiú go dtí iad a stóráil, iad a aisghabháil, breathnú orthu, iad a 
chomhroinnt le duine éigin eile, iad a léirscriosadh agus iad a scriosadh. 


CÉARD IS AN RIALACHÁN 
GINEARÁLTA MAIDIR LE COSAINT 
SONRAÍ ANN? 


Dlí AE is ea an Rialachán Ginearálta maidir le Cosaint Sonraí (RGCS) a 
tháinig i bhfeidhm an 25 Bealtaine 2018. Is éard atá ann go bunúsach 
sraith rialacha maidir le cosaint sonraí a bhaineann lena chinntiú go bhfuil 
a fhios ag gach duine nuair a bhailítear faisnéis phearsanta fúinn agus an 
dóigh a mbainfear úsáid astu, agus lena dtugtar níos mó smachta dúinn 
maidir le húsáid na sonraí pearsanta sin. Ceann den chuid mhór athruithe 
a rinneadh leis an RGCS is é an bhéim úr atá curtha ar an tábhacht a 
bhaineann le sonraí pearsanta leanaí a chosaint. Sula raibh an RGCS 

ann, ní raibh leanaí luaite áit ar bith faoi sheandlí AE maidir le cosaint 
sonraí. Anois, deirtear sa RGCS go bhfuil leanaí i dteideal cosaint shonrach 
nuair a bhaineann sé le próiseáil a sonraí pearsanta mar d'fhéadfadh sé 
nach mbeadh siad chomh feasach faoi na rioscaí, na hiarmhairtí agus 

na cosaintí lena mbaineann chomh maith lena gcearta maidir le cosaint 
sonraí. 


Ciallaíonn tabhairt isteach an RGCS go bhfuil, den chéad uair, dlí AE maidir 
le cosaint sonraí i bhfeidhm anois lena dtugtar aird speisialta do chosaint 
sonraí pearsanta leanaí agus do staid leanaí mar ábhair shonraí. Mar 

sin féin, os rud é gur dlí é an RGCS atá bunaithe ar phrionsabail, tagann 
ceisteanna chun cinn faoin dóigh ar cheart líon forálacha den RGCS sa 
réimse seo a léirmhíniú agus a chur chun feidhme i ngníomh. 

CÉARD IS CEARTA MAIDIR LE 
COSAINT SONRAI ANN? 


Tá cearta sonracha ag daoine aonair maidir lena sonraí pearsanta. 
Áirítear leis na cearta sin, i measc nithe eile: 
(i) an ceart go gcuirfear ar an eolas thú faoi cé aige a bhfuil 
do shonraí pearsanta agus an fáth a bhfuiltear á bpróiseáil 
(trédhearcacht), 
(ii) an ceart rochtana ar do shonraí pearsanta agus go 
dtabharfar cóip díobh duit (rochtain), 
(iii) an ceart sonraí pearsanta neamhchruinne nó neamhiomlána 
a cheartú (ceartú), agus 
(iv) an ceart go léirscriosfar do shonraí pearsanta (glan). 


CEARTA LEANAÍ FAOIN RGCS 


Bíonn míthuiscint ghinearálta ann de ghnáth nach bhfuil na cearta 
céanna maidir le cosaint sonraí ag leanaí agus atá ag daoine 

fásta, ach ní amhlaidh an cás. Tá na cearta céanna ag leanaí is 

atá ag daoine fásta maidir lena sonraí pearsanta - is a sonraí 
pearsanta féin iad fós sonraí fúthu agus ní le duine ar bith eile iad, 
amhail tuismitheoir nó caomhnóir. Mar sin féin, is é ceann de na 
ceisteanna nach dtéitear i ngleic leis sa RGCS an cás gur cheart 

go mbeadh leanaí ábalta na cearta sin a fheidhmiú dóibh féin. In 
Éirinn, chun críocha cosanta sonraí, is ionann leanbh agus duine 
faoi bhun 18 mbliana d'aois. 


Baineann cearta maidir le cosaint sonraí le leanaí a oiread is a 
bhaineann siad le daoine fásta. Baineann cosaintí a bhaineann 
go sonrach le leanaí i gcuid de na forálacha sin, áfach, agus ní 
mór d'eagraíochtaí iad sin a chur san áireamh. Mar shampla, tá 
oibleagáid sainráite ar eagraíochtaí faoin RGCS a chinntiú gur 
cheart d'fhaisnéis ar bith maidir le trédhearcacht faoi phróiseáil 
sonraí a dhírítear ar leanaí a bheith soiléir agus i dteanga shimplí 
ionas gur féidir leis an leanbh í a thuiscint (Airteagal 12.1). 


In Airteagal 8 den RGCS (ar a dtugtar “aois an toilithe dhigitigh”) 
leagtar amach na teorainneacha maidir leis an aois íosta ar féidir 

le soláthraithe seirbhíse ar líne brath ar thoiliú an linbh féin chun 

a sonraí pearsanta a phróiseáil. In Éirinn, leis an Acht um Chosaint 
Sonraí 2018 tugtar éifeacht bhreise don RGCS agus leagtar síos ann 
aois an toilithe dhigitigh ag 16, rud a chiallaíonn má tá eagraíocht 
ag brath ar thoiliú mar an mbonn dlíthiúil (bonn cirt) maidir le 
sonraí pearsanta linbh a phróiseáil agus go bhfuil an leanbh faoi 
bhun 16 bliana d'aois, ansin ní mór an duine a bhfuil freagracht 
tuismitheora acu as an leanbh an toiliú a thabhairt nó a údarú. 


OIBLEAGÁIDÍ AN CHOIMISIÚN UM 
CHOSAINT SONRAÍ FAOIN RGCS . 
AGUS ACHT UM CHOSAINT SONRAÍ 
NA HÉIREANN 2018 


In Airteagal 57 den RGCS sonraítear go bhfuil oibleagáid ar údaráis 
cosanta sonraí amhail an Coimisiún um Chosaint Sonraí maidir le feasacht 
agus tuiscint an phobail a chur chun cinn ar na riosca, rialacha, cosaintí 
agus cearta a bhaineann le sonraí pearsanta a phróiseáil, go háirithe 
sonraí pearsanta a bhaineann le leanaí a phróiseáil. Chomh maith leis sin, 
de réir an Acht um Chosaint Sonraí 2018, a thugann tuilleadh éifeachta 
don Rialachán Ginearálta maidir le Cosaint Sonraí in Éirinn, tá oibleagáid 
ag an gCoimisiún um Chosaint Sonraí faoi Alt 32 daoine a spreagadh 
chun cóid iompraíochta a chur le chéile maidir le ceisteanna áirithe a 
bhaineann le próiseáil sonraí pearsanta leanaí. Sheol an Coimisiún um 
Chosaint Sonraí an comhairliúchán poiblí seo chun deis a thabhairt do na 
páirtithe leasmhara ar fad a dtuairim a thabhairt maidir le ceisteanna faoi 
phróiseáil sonraí pearsanta leanaí, faoi chaighdeáin shonracha maidir le 
cosaint sonraí a bhaineann le leanaí, agus faoi cheart leanaí mar ábhair 
shonraí. Tá freagairtí á n-iarraidh ag an gCoimisiún um Chosaint Sonraí 

ó na páirtithe leasmhara ar fad, lena n-áirítear i measc dreamanna eile, 
tuismitheoirí, oideoirí, eagraíochtaí a dhéanann ionadaíocht ar son cearta 
leanaí, comhlachtaí ionadaíocha le haghaidh tuismitheoirí agus oideoirí, 
chomh maith le heagraíochtaí a bhailíonn agus a phróiseálann sonraí 
leanaí. 


Ba mhaith leis an gCoimisiún um Chosaint Sonraí deis a thabhairt do 
leanaí agus do dhaoine óga a dtuairimí a thabhairt chomh maith. Le 
Coinbhinsiún na Náisiún Aontaithe um Chearta an Linbh tá sé soiléir go 
bhfuil an ceart ag leanaí a dtuairimí a chur in iúl faoi shaoirse sna cúrsaí 
ar fad a bhaineann leo, agus aird chuí á tabhairt ar a dtuairimí de réir a 
n-aoise agus a n-aibíochta. 


FORMÁID CHOMHAIRLIÚCHÁN 
POIBLÍ AN CHOIMISIÚIN UM 
CHOSAINT SONRAÍ 


Ar an gcúis sin, tá dhá phríomhshruth le comhairliúchán poiblí an 
Choimisiúin um Chosaint Sonraí maidir le leanaí agus ceisteanna maidir le 
cosaint sonraí - ceann díobh dírithe ar pháirtithe leasmhara fásta, agus an 
ceann eile dírithe ar leanaí agus ar dhaoine óga. 


Is é an doiciméad seo an sruth den chomhairliúchán atá dírithe ar 
dhaoine fásta. In mí Eanáir 2019, áfach, seolfaidh an Coimisiún um 
Chosaint Sonraí a chomhairliúchán speisialta chomh maith go díreach 

le leanaí agus daoine óga trí chuireadh a thabhairt do na scoileanna 

agus do na hIonaid Ógtheagmhála ar fad in Éirinn páirt a ghlacadh sa 
chomhairliúchán sin. Chruthaigh an Coimisiún um Chosaint Sonraí plean 
ceachta maidir le sonraí pearsanta agus cearta maidir le sonraí pearsanta 
a chuideoidh le múinteoirí a scoláirí a theagasc faoi chearta bunúsacha 


maidir le sonraí pearsanta agus deis a thabhairt dóibh tuairimí agus 
dearcthaí a scoláirí maidir leis na réimsí tábhachtacha sin a bhailiú agus 
iad sin a chur ar ais chuig an gCoimisiún um Chosaint Sonraí ar shlí nach 
n-aithneofar aon scoláire faoi leith. Cuirfear an plean ceachta seo díreach 
chuig na scoileanna agus na hionaid Ögtheagmhäla ar fad in Éirinn agus 
beidh sé ar fáil go poiblí chomh maith ar shuíomh gréasáin an Choimisiúin 
um Chosaint Sonraí ag deireadh mhí Eanáir 2019. 


Beidh sé ina dhúshlán don Choimisiún um Chosaint Sonraí páirt 

dhíreach a thabhairt do leanaí agus do dhaoine óga sa chomhairliúchán 
seo toisc go bhféadfadh sé bheith deacair dúinn ar fad a lán de na 
coincheapa i gcosaint sonraí a thuiscint, fiú dóibh siúd sa Choimisiún 

um Chosaint Sonraí agus do chleachtóirí cosanta sonraí. D'fhéadfadh 

sé a bheith dúshlánach chomh maith ceisteanna cosanta sonraí agus 
ceisteanna príobháideachais a idirdhealú ó cheisteanna agus rioscaí eile 
a bhíonn ann do leanaí nuair a bhíonn siad gníomhach ar líne amhail 
cibearbhulaíocht, andúil ar líne, agus ábhar díobhálach. Ag cur san 
áireamh sainchúraim reachtúil an Choimisiúin um Chosaint Sonraí mar an 
rialaitheoir agus feidhmitheoir le haghaidh ceisteanna cosanta sonrach, 
díreofar as chomhairliúchán seo ar cheisteanna a bhaineann go sonrach le 
cosaint sonraí amháin. 


AN CUSPÓIR LEIS AN 
GCOMHAIRLIÚCHÁN 


Bainfidh an Coimisiún um Chosaint Sonraí leas as! na freagairtí ón dá 
shruth dá chomhairliúchán chun ábhair threorach a chur ar fáil. Áireofar 
leis sin treoir a bhaineann go sonrach le leanaí agus le daoine óga, chomh 
maith le treoir d'eagraíochtaí a phróiseálann sonraí pearsanta leanaí agus 
daoine óga. Lena chois sin, i ndiaidh an chomhairliúcháin, oibreoidh an 
Coimisiún um Chosaint Sonraí le geallsealbhóirí tionscail, rialtais agus 

na hearnála deonaí agus lena gcomhlachtaí ionadaíocha chun dréachtú 
cód iompair a spreagadh chun dea-chleachtas a chur chun cinn i measc 
eagraíochtaí a phróiseálann sonraí pearsanta leanaí agus daoine óga. 


Beidh an sruth sin den chomhairliúchán ar oscailt le haghaidh freagairtí ó 
gach páirtí ar suim leo é ón 19 Nollaig 2018 go dtí an 1 Márta 2019, an dá 
dháta sin san áireamh. Tá fáilte roimh pháirtithe a bheidh aighneachtaí á 
ndéanamh acu freagairt a thabhairt ar aon cheann nó ar gach ceann de 
na ceisteanna atá leagtha amach thíos. Ba chóir aighneachtaí a sheoladh 
le ríomhphost chuig childrensconsultation@dataprotection.ie. 


Ba cheart a thabhairt faoi deara go bhfuil sé beartaithe ag an 
gCoimisiún um Chosaint Sonraí ábhar uile na n-aighneachtaí 

a gheofar mar chuid den sruth seo den chomhairliúchán agus 
aitheantas an pháirtí a mbeidh an aighneacht á déanamh aige nó 
aice (murar duine aonair an páirtí sin agus go bhfuil sé iarrtha go 
sainráite aige nó aige gan a ainm nó a hainm a thabhairt) a fhoilsiú. 


1. Cé go mbreithneoidh an Coimisiún um Chosaint Sonraí na freagairtí ar fad a gheobhaidh sé, níor 
cheart go mbeadh páirtí ar bith a dhéanfaidh aighneacht leis an gCoimisiún um Chosaint Sonraí ag 

súil go rachfaí i ngleic le ceist, seasamh nó tuairim ar bith a ardófar san aighneacht sin i dtreoirlínte 
úra nó nuashonraithe ar bith maidir leis an RGCS a d'fhéadfadh an Coimisiún um Chosaint Sonraí a 
sholáthar. 

CEISTEANNA DON. _ 
CHOMHAIRLIUCHAN POIBLI 


Ta aighneachtaí á lorg ag an gCoimisiún um Chosaint 
Sonraí mar fhreagairt ar na ceisteanna atá leagtha 
amach i ndáil le gach ceann de na ceisteanna seo a 
leanas: 


I. Leanaí mar ábhair shonraí agus feidhmiú a gceart 
maidir le cosaint sonraí 


(A) Trédhearcacht agus an ceart go gcuirfí ar an 
eolas iad faoi úsáid sonraí pearsanta 
(Airteagal 12-14 RGCS) 


Ceanglaítear leis an RGCS gur cheart príomhphíosaí faisnéise áirithe 

a thabhairt do dhaoine aonair maidir le húsáid sonraí pearsanta ag 
eagraíochtaí (tugtar trédhearcacht ar oibleagáid eagraíochta an fhaisnéis 
sin a thabhairt) agus nach mór an fhaisnéis sin a sholáthar i bhfoirm 
ghonta, thrédhearcach, intuigthe agus a bheidh inrochtana go héasca, ag 
baint úsáid as teanga shoiléir agus shimplí. Luaitear go bhfuil sé sin thar 
a bheith tábhachtach i gcás go bhfuil faisnéis dá leithéid á cur ar fáil do 
leanaí. 


Áirítear ar an bhfaisnéis trédhearcachta a chaithfear a sholáthar i gcás go 
bhfuil sonraí pearsanta duine aonair á bpróiseáil ag eagraíocht aitheantas 
agus sonraí teagmhála na heagraíochta a bhfuil na sonraí pearsanta á 
mbailiú nó á n-úsáid aici, na cuspóirí agus an bonn cirt (ar a dtugtar an 
bonn dlíthiúil) maidir leis na sonraí pearsanta a bhailiú nó a úsáid, cé leis 
a bhfuil na sonraí pearsanta á gcomhroinnt, agus cad iad cearta cosanta 
sonraí an duine aonair. 


Ceisteanna: 


1. Cad iad na modhanna a d'fhéadfadh eagraíochtaí a bhailíonn 
agus a úsáideann sonraí pearsanta leanaí a úsáid chun an 
fhaisnéis trédhearcachta sin a chur in iúl go héasca 
do leanaí? 


2. Cad é an cur chuige ba cheart d'eagraíochtaí a ndírítear 
a dtáirgí nó a seirbhísí ar dhaoine fásta agus ar leanaí araon 
a úsáid? Mar shampla, ar cheart dhá shraith ar leith 
d'fhaisnéis trédhearcachta a chur ar fáil a bheidh 
saincheaptha de réir an lucht suime ábhartha? 


(B) Ceart chun rochtana (Airteagal 15 RGCS) 


Tá an ceart chun rochtana ar cheann de na cearta is tábhachtaí maidir le 
cosaint sonraí toisc gur féidir le daoine aonair a fháil amach cibé an bhfuil 

a sonraí pearsanta á gcoimeád ag eagraíocht faoi leith agus cóip dá sonraí 
pearsanta a fháil. 


Cosúil le gach ceart eile maidir le cosaint sonraí, ní luaitear sa RGCS cén 
uair is féidir, nó cad iad na cúinsí, inar féidir le tuismitheoir nó caomhnóir 
iarratas ar rochtain ar shonraí pearsanta a linbh a dhéanamh, nó cén uair 
is féidir nó cad iad na cúinsí inar féidir le leanbh a iarratas féin ar rochtain 
ar a sonraí pearsanta a dhéanamh. 


Ceisteanna 


3. Ag cén aois nó cad iad na cúinsí inar cheart do leanbh a 
bheith ábalta iarratas ar rochtain a dhéanamh le heagraíocht 
agus cóip dá sonraí pearsanta a fháil? An é aois an t-aon toisc 
ábhartha agus murab é, cad iad na tosca eile ba cheart a 
chur san áireamh? 


4. Cad iad na cúinsí inar cheart do thuismitheoir a bheith 
ábalta iarratas ar rochtain a dhéanamh agus cóip dá sonraí 
pearsanta a fháil? An bhfuil aoisteorainn uachtarach ann 
nár cheart do thuismitheoir a bheith ábalta iarratas ar 
rochtain ar shonraí pearsanta a linbh a dhéanamh ina 
dhiaidh? An bhfuil cúinsí ann inar cheart don tuismitheoir 
agus don leanbh araon iarratas ar rochtain do shonraí 
pearsanta an linbh a dhéanamh le chéile? 


5. Cén dóigh ar cheart cothromaíocht a fháil idir ceart 
tuismitheora chun leas a linbh agus ceart an linbh chun 
príobháideachais a chosaint agus eagraíochtaí ag déileáil le 
hiarratais ar rochtain do shonraí pearsanta an linbh. 


(C) An ceart go ndéanfaí léirscriosadh (“An ceart 
go ndéanfaí ligean i ndearmad” - Airteagal 17 
RGCS) 


Tá an ceart ag daoine aonair go léirscriosfaí eagraíocht a sonraí pearsanta, 
gan mhoill mhíchuí, má tá forais áirithe i bhfeidhm. Áirítear leis sin an 

cás gur bhailigh soláthraí seirbhíse ar líne na sonraí pearsanta i gcás gur 
leanbh gur thug an duine aonair a bhfuil an t-iarratas ar léirscriosadh á 
dhéanamh aige nó aice a thoiliú nó a toiliú ar dtús lena sonraí pearsanta a 
úsáid nó a bhailiú nuair a bhí siad ina leanbh. 


Sonraítear sa RGCS i gcás gur tharla sé sin, gur cheart don duine aonair 
a bheith ábalta a iarraidh go ndéanfaí a sonraí pearsanta a léirscriosadh 
toisc go raibh siad ina leanbh nuair a thug siad a dtoiliú lena sonraí 
pearsanta a bhailiú agus a úsáid, go bhféadfadh sé nár thuig siad na 
rioscaí a bhaineann leis sin a dhéanamh go hiomlán. 


Ceisteanna 
6. Ag cén aois nó cad iad na cúinsí inar cheart do leanbh a 


bheith ábalta iarratas ar léirscriosadh a dhéanamh le 

heagraíocht chun go léirscriosfaí a sonraí pearsanta? An é 
aois an t-aon toisc ábhartha agus murab é, cad iad na tosca 
> eile ba cheart a chur san äireamh? 
7. Cad iad na cúinsí inar cheart do thuismitheoir a bheith ábalta 


iarratas ar léirscriosadh a dhéanamh chun go léirscriosfaí 

sonraí pearsanta a linbh? An bhfuil aoisteorainn uachtarach 

ann nár cheart do thuismitheoir a bheith ábalta iarratas ar 
> léirscriosadh ar shonraí pearsanta a linbh a dhéanamh ina 
dhiaidh? An bhfuil cúinsí ann inar cheart don tuismitheoir 
agus don leanbh araon iarratas ar léirscriosadh a dhéanamh 
le chéile? 


Il. Cosaintí 
(A) Fíorú aoise (Airteagal 8 RGCS) 


In Éirinn, ní féidir le leanaí faoi bhun 16 bliana d'aois (“aois an toilithe 
dhigitigh”) toiliú a thabhairt do sholáthraithe seirbhíse ar líne lena sonraí 
pearsanta a phróiseáil. Má iarrann an soláthraí seirbhíse toiliú le sonraí 
pearsanta a phróiseáil chun go mbeidh an leanbh ábalta an tseirbhís a 
rochtain, caithfear toiliú tuismitheora a thabhairt. Ciallaíonn sé sin go 
gcaithfidh an duine ag a bhfuil an fhreagracht tuismitheora as an leanbh 
toiliú a thabhairt. Ceanglaítear leis an RGCS, áfach, nach mór don soláthraí 
seirbhíse ar líne iarrachtaí réasúnta a dhéanamh lena bhfíorú gur thug 
sealbhóir na freagrachta tuismitheora an toiliú “agus an teicneolaíocht atá 
ar fáil á gcur san áireamh”. 


Ceisteanna 


8. Má tá soláthraí seirbhíse ar líne ag brath ar thoiliú mar 
a mbonn dlíthiúil (bonn cirt) chun sonraí pearsanta leanaí a 
phróiseáil, cad iad na modhanna a d'fhéadfaí/ba cheart a 
úsáid lena bhfíorú go bhfuil leanbh os cionn 16 bliana d'aois 
nó níos sine chun go dtabharfar rochtain don leanbh ar an 
tseirbhís ar líne gan toiliú tuismitheora a bheith de dhíth? 


9. (a) Cad iad na modhanna a d'fhéadfadh/ba cheart do 
na soláthraithe seirbhíse a úsáid lena chinntiú gur 
sealbhóir na freagrachta tuismitheora i ndáiríre is ea an 
duine a bhfuil an toiliú á thabhairt aige nó aici sna 
cúinsí sin? 


(b) Cad is “iarracht réasúnta” ann a dhéanann eagraíocht 
lena bhfíorú gur sealbhóir na freagrachta tuismitheora 
ar an leanbh i ndáiríre is ea an duine a bhfuil an toiliú á 
thabhair aige nó aici? Conas is ceart “iarrachtaí 
réasúnta” a tomhas sa chás sin? 


10. Roimh an 25 Bealtaine 2018, ní raibh dlí ar bith ann lena 
leagadh síos aois an toilithe dhigitigh in Éirinn, ach d'éiligh 
a lán soláthraithe seirbhíse go mbeadh na húsáideoirí 13 
bliana d'aois ar a laghad. Má tá a fhios ag soláthraí seirbhíse 

ar líne anois go bhfuil úsáideoir reatha dá seirbhís faoi bhun 
16 bliana d'aois, ar cheart an t-úsáideoir a ghlasáil amach as 
an tseirbhís go dtí go slánóidh siad 16 bliana d'aois? 


(B) Soláthraithe seirbhíse ar líne agus aoiseanna 
náisiúnta éagsúla an toilithe dhigitigh in AE 
(Airteagal 8 RGCS) 


Tairgeann a lán soláthraithe seirbhíse ar líne seirbhísí ina lán thíortha AE 
a bhfuil aoiseanna éagsúla an toilithe dhigitigh iontu. Mar shampla, cé 
go gurb é 16 bliana d'aois aois an toilithe dhigitigh in Éirinn, is é 13 bliana 
d'aois sa Spáinn, agus 14 bliana d'aois san Ostair. 


Ceisteanna 


11. Conas is ceart do sholáthraithe seirbhíse ar líne a chinntiú go 
gcloíonn siad le haoiseanna éagsúla an toilithe dhigitigh i 
mBallstáit éagsúla? 


III. Gníomhaíochtaí próifílithe agus margaíochta i 
ndáil le leanaí (Airteagal 21-22 RGCS) 


rege 


saintréithe faoin duine sin a thuar nó a anailísiú amhail seirbhísí a mbeidh 
suim acu iontu, na rudaí is mian leo agus nach mian leo, roghanna, 
tuairimí agus dearcthaí, nó a n-iompar, i measc rudaí eile. Mar shampla, 
d'fhéadfadh eagraíocht faisnéis a bhailiú óna gcustaiméirí nó óna 
n-úsáideoirí le hiarracht a dhéanamh seirbhísí nó táirgí eile a bhféadfadh 
siad suim a bheith acu iontu a thuar. 


Is féidir le próifíl úsáideora a bheith ina uirlis an-luachmhar i dtéarmaí 
ioncaim d'eagraíocht toisc gur féidir leis an bhfaisnéis mhionsonraithe 

ar dhuine aonair atá sa phróifíl cuidiú leis an eagraíocht faisnéis, fógraí 
agus ábhair mhargaíochta a shaincheapadh, i measc nithe eile, go beacht 
de réir suimeanna, riachtanais nó tuairimí daoine aonair. Mar shampla, 
má chliceálann duine aonair go minic ar phoist ar líne faoi cheoltóir faoi 
leith nó má chuireann siad “is maith liom” ar phictiúr éadaigh ó shiopa 
faoi leith, b'fhéidir go dtosóidís ag feiceáil fógraí le haghaidh ticéad 

do cheolchoirm an cheoltóra sin nó do cheolchoirmeacha ealaíontóirí 
comhchosúla ag teacht suas ar fhothú a meán sóisialta, nó b'fhéidir go 
dtosóidís ag feiceáil fógraí a insíonn dóibh go bhfuil reic ar siúl sa siopa 
faoi leith sin nó i siopaí comhchosúla. Is é an chúis leis sin go ndéanann 
oibreoirí ar líne an cineál sin faisnéise faoi úsáideoirí a bhailiú agus a 
chomhroinnt le chéile i gcónaí agus go gcuireann siad leis an bpróifíl atá á 
bhforbairt fúthu. Ar an tslí sin, bíonn próifíl an úsáideora mar an mbonn 
ar a roghnaítear ábhair shonracha fógraíochta agus margaíochta chun 
díriú ar an úsáideoir sin. 

Ní fhorchuirtear toirmeasc iomlán leis an RGCS ar eagraíocht a dhéanann 
fógraíocht nó margaíocht i measc leanaí, ach sonraítear ann gur cheart 
dóibh cosaintí sonracha a chur i bhfeidhm do leanaí agus margaíocht á 
díriú orthu nó próifílí úsáideora á gcruthú acu. Lena chois sin, i dtreoir 
chomhchoiteann arna heisiúint ag údaráis cosanta sonraí AE (an Bord 

Eorpach um Chosaint Sonraí (“EDPB”)) moltar mar gheall go bhfuil leanaí 
níos leochailí, gur cheart d'eagraíochtaí, go ginearálta, staonadh ó phróifílí 
aonair a chruthú ar leanaí chun críche margaíochta. Tá an ceart ag gach 
duine aonair (leanaí san áireamh) chun cur i gcoinne a sonraí a phróiseáil 
chun críche margaíocht dhíreach. 


Ceisteanna 


12. I gcás go ndírítear margaíocht ar leanbh, cad iad na tosca ba 
cheart a chur san áireamh agus cothromaíocht á fáil idir 
leasanna dlisteanacha eagraíochta féin maidir le margaíocht 
dhíreach a dhéanamh agus leasanna agus cearta an linbh a 
bhfuil an mhargaíocht á díriú air nó uirthi? 


egy 


críche margaíochta? Mas ceart, ar cheart go mbraithfeadh sé 
sin ar aois nó go mbraithfeadh sé ar thosca eile? Más ceart, 
cad iad na tosca eile? 


IV. Cosaint sonraí trí dhearadh agus mar réamhshocrú 
(Airteagal 25 RGCS) 


Leis an RGCS forchuirtear oibleagáid um chosaint sonraí trí dhearadh 
agus mar réamhshocrú ar eagraíochtaí a phróiseálann sonraí pearsanta. 
Ciallaíonn sé sin gur cheart cosaint sonraí agus cosaint phríobháideachais 
a ionsuí i dtáirge mó i seirbhís ó thús an phróisis deartha (seachas é a 
bhreithniú i ndiaidh na céime forbartha) agus gur cheart na socruithe 
príobháideachais is doichte a chur i bhfeidhm go huathoibríoch ar tháirge 
nó ar sheirbhís (seachas a bheith ar an úsáideoir iad a ghníomhachtú). 

Is breithnithe thar a bheith ábhartha na hoibleagáidí sin d'eagraíochtaí a 
n-úsáideann leanaí a dtáirgí nó a seirbhísí nó a dtairgtear a dtáirgí nó a 
seirbhísí dóibh. 


Ceisteanna 


14. Cad iad na bearta ba cheart d'eagraíochtaí a dhéanamh chun 
prionsabail na cosanta sonraí trí dhearadh agus mar réamhshocrú 
a chuimsiú sna seirbhísí agus sna táirgí a thairgeann siad do leanaí? 


15. An gceapann tú gur cheart do tháirgí/seirbhísí a úsáideann leanaí 
nó a thairgtear do leanaí socruithe príobháideachais 
réamhshocraithe ionsuite a bheith leo a athraíonn de réir aois agus 
chumais forbartha an linbh? Mar shampla, ar cheart go mbeadh 
socruithe príobháideachais níos doichte ann do leanaí níos óige? 
Conas is ceart éifeacht a thabhairt do na hathraithe sin sna 
socruithe príobháideachais? 


V. Ginearálta 
16. An bhfuil ceisteanna sonracha ar bith ba mhaith leat a ardú leis an 


gCoimisiún um Chosaint Sonraí maidir le hábhair an 
chomhairliúcháin seo? 

